Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од М. А. од Скопје, поднесена против Министерството за труд и социјална политика, Јавна установа Меѓуопштински центар за социјална работа на град Скопје и Народен правобранител на Република Северна Македонија, на ден 03.06.2025 година, го донесе следното:

**Р Е Ш Е Н И Е**

Жалбата од М. А. од Скопје, поднесена против Министерството за труд и социјална политика, Јавна установа Меѓуопштински центар за социјална работа на град Скопје и Народен правобранител на Република Северна Македонија, заведена во архивата на Агенцијата за заштита на правото на слободен пристап до информациите од јавен карактер под бр.08-266 на 02.06.2025 година **СЕ ОТФРЛА како недопуштена**.

**О Б Р А З Л О Ж Е Н И Е**

## М. А. од Скопје, како што е наведено во Жалбата, на 15.05.2025 година, поднел Барање за пристап до информации од јавен карактер до Министерството за труд и социјална политика, Јавна установа Меѓуопштински центар за социјална работа на град Скопје и Народен правобранител на Република Северна Македонија, со кое побарал по е-маил или по пошта да му се достави фотокопија или електронски запис од следните информации:

„1. Дали постојат изработени или се во фаза на подготовка решенија за иселување на горенаведените лица од контејнерското сместување во Визбегово? Доколку такви решенија постојат, бараме да ни се достават заверени копии од истите или нацрт-верзиите за секое засегнато семејство, со соодветна заштита на личните податоци согласно Законот за заштита на личните податоци?

2. Какви конкретни мерки за обезбедување на алтернативно и соодветно сместување се предвидени за засегнатите семејства, согласно меѓународните страндарди за човекови права и спречување на бездомништво?

3. Кои се законските и фактички основи за планираното иселување според Вашата институција, и дали е спроведена проценка на влијанието на таквото иселување врз ранливите категории на граѓани?

4. Која е планираната идна намена на контејнерските објекти во Визбегово по евентуалното иселување на сегашните жители?

5. Кои долгорочни и системски решенија се планирани за обезбедување на соодветно домување за овие семејства, согласно Националната стратегија за домување и другите релевантни стратешки документи?“

Барателот на информации на 30.05.2025 година по електронски пат достави Жалба до Агенцијата, заведена во Агенцијата под бр.08-266 на 02.06.2025 година. Во Жалба е наведено: „На 15.05.2025 година, поднесовме барање за слободен пристап до информации од јавен карактер до горенаведените институции .. Прилагаме копија од првобитното барање од 15.05.2025 година, со што се докажува дека рокот од 30 дена е надминат без одговор од

имателите на информацијата.“ Во прилог на Жалбата го достави Барањето за пристап до

информации од јавен карактер, во кое е наведено дека се доставува до Министерството за труд и социјална политика, Јавна установа Меѓуопштински центар за социјална работа на град Скопје и Народен правобранител на Република Северна Македонија, и доказ дека Барањето е доставено на 15.05.2025 година.

Постапувајќи по наведената Жалба, Агенцијата за заштита на правото на слободен пристап до информациите од јавен карактер истата ја отфрли како недопуштена, поради следното:

Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“.

Согласно член 104 став 1 од Законот Законот за општата управна постапка „Странката има право на правна заштита против секое управно дејствие или пропуштање на управно дејствие, ако тврди дека со тоа дејтвие или пропуштање се повредени нејзините права или правни интереси“.

Согласно член 105 став 1 од Законот Законот за општата управна постапка „Во жалбата, странката го наведува управниот акт што се побива или за кој странката поднела барање, но не добила одговор од јавниот орган, го наведува органот надлежен за донесувањето или пропуштањето на актот и причините поради кои што странката не е задоволна со управниот акт или неговото пропуштање. Жалбата се поднесува во писмена форма“.

Жалбата се поднесува против поединечен акт. Во конкретниот случај, Барателот наместо да поднесе Жалба за секое поединечно Барање, тој поднел една Жалба против три институции - иматели на информации, односно против повеќе Барања за пристап до информации од јавен карактер, што истата ја прави недопуштена.

Агенцијата му укажува на Барателот на информации дека, поднесената Жалба исто така е ненавремена од причина што Барањата за пристап до информации од јавен карактер се поднесени на 15.05.2025 година, додека поднесува Жалба до Агенцијата на 30.05.2025 година, пред да истече рокот за поднесување Жалба до Агенцијата.

Во член 21 став 1 од Законот за слободен пристап до информации од јавен карактер е утврдено дека: „Имателот на информацијата е должен веднаш да одговори по Барањето на Барателот, а најдоцна во рок од 20 дена од денот на приемот на Барањето“.

Доколку, Имателот на информации не постапи согласно погоре наведените членови од Законот, се смета дека Барањето е одбиено, по што Барателот има право да поднесе жалба до Агенцијата во рок од 15 дена, согласно член 27 од Законот за слободен пристап до информации од јавен карактер.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**

.